34. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 684 της 3/10 Νοεμ. 1964 (ΦΕΚ Α' 207) Περί συστάσεως θέσεων ειδικών Συμβούλων παρά τω Υπουργείω Συγκοινωνιών. Έχοντες υπ’ όψιν: 1.Την παρ. 1 του άρθρ. 3 του υπ’ αριθ. 4352/1964 Ν.Δ/τος "περί διατάξεων αφορωσών τους δημοσίους υπαλλήλους κλπ.". 2.Τα υπ’ αριθ. 867/60, 870/60, 873/60, 865/60 και 872/60 Β.Δ/τα "περί οργανισμού των Γενικών Διευθύνσεων Μεταφορών, Ταχυδρομείων, Τηλεπικοινωνιών, Υπηρεσίας Πολιτικής Αεροπορίας και Ταχυδρομικού Ταμιευτηρίου" αντιστοίχως. 3.Την υπ’ αριθ. 149/24.9.64 απόφασιν του Υπουργικού Συμβουλίου. 4.Την υπ’ αριθ. 675/1964 γνωμοδότησιν του Συμβουλίου της Επικρατείας, προτάσει του Ημετέρου επί των Συγκοινωνιών Υπουργού, απεφασίσαμεν και διατάσσομεν: Συνιστώμεν παρά τω Υπουργείω Συγκοινωνιών 4 θέσεις ειδικών Συμβούλων επί συμβάσει Δημοσίου Δικαίου, διαρκείας εκάστοτε ουχί μείζονος των 3 ετών.

[Source: greek_legal_code_raptarchis | Tokens: 791]